text: [{"text_idx": "#000005", "text": "Tey 700 skipini hja\u0301 M\u00e6rsk standa fyri eins no\u0301gvum u\u0301tla\u0301ti sum alt Danmark. Ta\u00f0 skal broytast vi\u00f0 ny\u0301ggjum brennievni, men ta\u00f0 ver\u00f0ur ein sto\u0301r avbjo\u0301\u00f0ing."}, {"text_idx": "#000007", "text": "Til tess at kunna framlei\u00f0a ny\u0301ggja brennievni\u00f0 e-methanol til flotan hja\u0301 M\u00e6rsk ver\u00f0ur t\u00f8rvur a\u0301 meth\u00f8gum tali av b\u00e6\u00f0i so\u0301lkyknu- og vindmylnulundum"}, {"text_idx": "#000008", "text": "I\u0301 kjalarv\u00f8rrinum a\u0301 seinastu ve\u00f0urlagsfra\u0301grei\u00f0ingini hja\u0301 ST hevur lei\u00f0slan i\u0301 heimsins st\u00f8rsta konteynararei\u00f0ari\u0301i, A.P. M\u00f8ller-M\u00e6rsk, gj\u00f8rt av at kanna m\u00f8guleikarnar fyri at fara fra\u0301 olju og diesel til gr\u00f8na orku. Hetta er to\u0301 ikki naka\u00f0, sum ver\u00f0ur gj\u00f8rt eftir einum degi. Ta\u00f0 fer at taka ti\u0301\u00f0 og krevja sto\u0301rar i\u0301l\u00f8gur at finna og menna r\u00e6tta brennievni\u00f0. Nu\u0301 hevur so lei\u00f0slan i\u0301 hesi donsku risafyrit\u00f8kuni gj\u00f8rt av at fara undir samstarv vi\u00f0 eina danska fyrit\u00f8ku, sum ger royndir vi\u00f0 ny\u0301ggjum slag av brennievni til skip."}, {"text_idx": "#000009", "text": "I\u0301 fyrstu atl\u00f8gu skal M\u00e6rsk gera royndir vi\u00f0 einum av tess mongu skipum. Ta\u00f0 skal vera kla\u0301rt til i\u0301 2023 at fara u\u0301t a\u0301 heimsins h\u00f8v vi\u00f0 ny\u0301ggjum brennievni. Hetta er to\u0301 enn ikki t\u00f8kt, men ein donsk fyrit\u00f8ka fer nu\u0301 undir at byggja eina verksmi\u00f0ju, i\u00f0 skal gera royndir vi\u00f0 at framlei\u00f0a ny\u0301ggja brennievni\u00f0. M\u00e6rsk hevur longu avgj\u00f8rt at vera CO2 neutralt i\u0301 2050, og til tess at r\u00f8kka hesum ma\u0301li ma\u0301 fyrit\u00f8kan beinanvegin fara undir at fyrireika seg til gr\u00f8na orkuskifti\u00f0. Og ti\u0301 hevur fyrit\u00f8kan nu\u0301 gj\u00f8rt av at gera ein sa\u0301ttma\u0301la vi\u00f0 donsku fyrit\u00f8kuna Reintegrate, sum so aftur arbei\u00f0ir saman vi\u00f0 fyrit\u00f8kuni European Energy, skrivar Berlingske Tidende."}, {"text_idx": "#000011", "text": "Stjo\u0301rin har, Knud Erik Andersen, er sera bjartskygdur um samstarvi\u00f0 samb\u00e6rt DR. Bygd fer at ver\u00f0a ein verksmi\u00f0ja t\u00e6tt vi\u00f0 so\u0301lkyknulundina. Framlei\u00f0slan ver\u00f0ur 10.000 til 15.000 tons a\u0301rliga. Ta\u00f0 er nokk til eitt konteynaraskip vi\u00f0 2000 konteynarum, sum kann sigla i\u0301 rutu millum Rotterdam og Bosnisku vi\u0301kina. M\u00e6rsk hevur bundi\u00f0 seg til at keypa 10.000 tons svarandi til ta\u00f0, sum eitt av teirra skipum bru\u0301kar. Av hesum er ein evarska li\u0301til partur e-methanol."}, {"text_idx": "#000013", "text": "Hja\u0301 M\u00e6rsk si\u0301ggja tey hesa verk\u00e6tlanina sum fyrsta stigi\u00f0 til eitt ney\u00f0ugt og umfevnandi ver\u00f0urlagsskifti hja\u0301 rei\u00f0ari\u0301inum. Men Morten Bo Christiansen hja\u0301 M\u00e6rsk vi\u00f0gongur samti\u0301\u00f0is, at hetta fer at krevja o\u0301metaliga sto\u0301rar n\u00f8gdir av gr\u00f8nari roku, um allur flotin i\u0301 framti\u0301\u00f0ini skal kunna sigla vi\u00f0 gr\u00f8nari orku."}, {"text_idx": "#000015", "text": "Gr\u00f8na orkuskifti\u00f0 fyllur no\u0301gv i\u0301 Danmark"}]